খাটা পায়খানা
খাটা পায়খানা বা পিট টয়লেট হল এক ধরনের শৌচালয় যা মাটিতে একটি গর্তে মানুষের মল সংগ্রহ করে। এতে কোনো পানি ব্যবহার করা হয় না অথবা পানি ঢেলে ধোওয়া যায় এমন খাটা পায়খানাতে প্রতিবার পানি ঢালার সময়ে এক থেকে তিন লিটার পানি ব্যবহার করা হয়। যখন এগুলো যথাযথভাবে নির্মাণ ও রক্ষণাবেক্ষণ করা হয়, তখন তা খোলা পরিবেশে মানুষের মলের পরিমাণ কমানোর দ্বারা, রোগ ছড়ানোর মাত্রা কমাতে পারে। এটা মাছির দ্বারা মল থেকে খাবারে প্যাথোজেন স্থানান্তরিত হওয়ার মাত্রা কমায়। এই প্যাথোজেনগুলো সংক্রামক উদরাময় ও অন্ত্রে কৃমির সংক্রমণ-এর প্রধান কারণ। সংক্রামক উদরাময়ের কারণে 2011 সালে 0.7 মিলিয়ন পাঁচ বছরের কম বয়সী শিশুর মৃত্যু হয়েছিল এবং 250 মিলিয়ন শিশু স্কুলে উপস্থিত থাকতে পারে নি। মানুষের থেকে মলকে আলাদা করার সবচেয়ে কম খরচের পদ্ধতি হল খাটা পায়খানা।